XIV Europos futbolo čempionatas
XIV Europos futbolo čempionatas (trump. Euro 2012) – Europos čempionatas, vykęs 2012 m. birželio 8–liepos 1 dienomis Lenkijoje ir Ukrainoje. Tai trečias Europos futbolo čempionatas, vykęs dviejose šalyse (pirmasis vyko Belgijoje ir Nyderlanduose, antrasis – Austrijoje ir Šveicarijoje). Čempionatą antrą kartą iš eilės laimėjo Ispanija. Lenkija ir Ukraina kaip čempionato organizatorės pasirinktos balsavimu. Surengti turnyrą taip pat pretendavo Vengrija-Kroatija, Italija, Turkija, Graikija ir Rusija. Tai buvo paskutinis finalinis Europos čempionato finalinis turnyras, kuriame dalyvavo 16 rinktinių, nuo Euro 2016 žais 24 komandos. Čempionato nugalėtojas įgijo teisę žaisti 2013 m. Brazilijoje FIFA konfederacijų taurėje.